[pic] | COMISIA COMUNITĂŢILOR EUROPENE |

Bruxelles, 2.12.2008

COM(2008) 834 final

Proiect de modificare a acordului interinstituțional din 17 mai 2006 între Parlamentul European, Consiliu și Comisie

privind disciplina bugetară și buna gestiune financiară

(prezentată de Comisie)

EXPUNERE DE MOTIVE

Evenimentele recente legate de pre țurile produselor alimentelor și ale produselor de bază au suscitat îngrijorare în special din perspectiva impactului lor asupra țărilor în curs de dezvoltare. Comisia a propus crearea unui nou mecanism de reacție rapidă la creșterea prețurilor la produsele alimentare în țările în curs de dezvoltare [COM(2008)0450 – 2008/0149(COD)].

În urma analizei posibilităților de realocare a cheltuielilor din cadrul rubricii 4, precum și a posibilității de a utiliza toate celelalte instrumente disponibile (instrumentul de stabilitate, instrumentul de flexibilitate), rezerva pentru ajutoare de urgență a fost identificată ca unul dintre instrumentele care pot contribui la finanțarea facilității respective.

Întrucât fondurile restante în rezerva pentru ajutoare de urgență pentru anul 2008 sunt insuficiente pentru a acoperi necesitățile financiare ale facilității pentru alimente, este necesară suplimentarea acestora pentru a permite utilizarea rezervei pentru finanțarea facilității pentru alimente.

Bugetul anual al rezervei pentru ajutoare de urgență este stabilit la 221 de milioane de euro, la prețuri constante, pe durata cadrului financiar. Consiliul și Parlamentul European au convenit ca bugetul rezervei pentru anul 2008 să fie suplimentat, în mod excepțional și o singură dată, la 479 218 milioane de euro (prețuri curente).

Prin urmare, punctul 25 din Acordul interinstituțional de stabilire a bugetului anual al rezervei pentru ajutoare de urgență se modifică în consecință.

Proiect de modificare a acordului interinstitu țional din 17 mai 2006 între Parlamentul European, Consiliu și Comisie

privind disciplina bugetară și buna gestiune financiară

Parlamentul European, Consiliul Uniunii Europene și Comisia Comunităților Europene,

întrucât:

(1) Evenimentele recente legate de prețurile produselor alimentare și ale produselor de bază au suscitat îngrijorare în special din perspectiva impactului lor asupra țărilor în curs de dezvoltare. Comisia a propus crearea unui nou instrument financiar de reacție rapidă la creșterea prețurilor la produsele alimentare în țările în curs de dezvoltare[1], iar cele două componente ale autorității bugetare au convenit, în cadrul reuniunii de conciliere din 21 noiembrie 2008, să asigure finanțarea unei părți din facilitate din fondurile rezervei pentru ajutoare de urgență.

(2) Întrucât fondurile restante în rezerva pentru ajutoare de urgență pentru anul 2008 sunt insuficiente pentru a acoperi necesitățile financiare ale facilității pentru alimente, este necesară suplimentarea acestora pentru a permite utilizarea rezervei pentru finanțarea facilității pentru alimente.

(3) Pentru a răspunde acestei situații excepționale, rezerva pentru ajutoare de urgență pentru anul 2008 ar trebui majorată, în mod excepțional și o singură dată, la 479 218 milioane de euro în prețuri curente.

(4) Punctul 25 din Acordul interinstituțional privind disciplina bugetară și buna gestiune financiară ar trebui să fie modificat în consecință,

convin după cum urmează:

la punctul 25 se adaugă următoarea teză la primul paragraf:

„Această sumă se majorează în mod excepțional la 479 218 milioane de euro pentru anul 2008, în prețuri curente.”

Adoptat la Bruxelles,

Pentru Parlamentul European Pentru Consiliu Pentru Comisie

Președintele Președintele Președintele

[1] [COM(2008) 0450 – 2008/0149 (COD)]